EkBass/fiwiki-20250220-pages-articles huggingface dataset:
Antti Virtanen (jääkiekkoilija, 1998)

Antti Virtanen (s. 14. maaliskuuta 1998 Kittilä) on suomalainen jääkiekkopuolustaja, joka pelaa Mestis-joukkue Rovaniemen Kiekossa. == Ura == === Seuraura === Virtanen on Kittilän Palloseuran kasvatti. Hän siirtyi juniorina sittemmin Rovaniemen Kiekkoon, josta Virtanen siirtyi 15-vuotiaana Oulun Kärppiin kaudeksi 2013–2014. Kaudella 2014–2015 hän nousi seuran B-nuorten varakapteeniksi. Virtanen voitti kauden päätteeksi B-nuorten Suomen- mestaruuden, kuten myös seuraavan kauden 2015–2016 päätteeksi. Kaudella 2016–2017 hän toimi Kärppien A-nuorten varakapteenina. Virtanen jakoi tehoilla 7+18=25 U20 SM-sarjan puolustajien pistepörssin kymmenennen sijan KalPan Eetu Torpströmin ja JYPin Roni Allénin kanssa. Sioux Falls Stampede varasi Virtasen 182. pelaajana USHL:n varaustilaisuudessa 2017. Hän siirtyi joukkueeseen 2017–2018. Virtanen voitti Stampeden sisäisen tehotilaston lukemalla +14. Vuodet 2018–2022 hän kävi Alaskan yliopistoa Fairbanksissa. Virtasen Junior- vuosi 2020–2021 jäi häneltä kokonaan pelaamatta, kun joukkueen kausi peruuntui koronaviruspandemian vuoksi. Senior-vuotenaan 2021–2022 Virtanen oli tehoilla 3+16=19 Fairbanksin tehokkain puolustaja Garrett Pyken kanssa. Toukokuussa 2022 Virtanen teki syyskuun loppuun asti kestävän määräaikaisen sopimuksen SM- liigajoukkue Tapparan kanssa. Hänen sopimuksensa purettiin kuitenkin yhteisymmärryksessä jo elokuussa. Syyskuussa Virtanen siirtyi kauden 2022–2023 kattavalla sopimuksella Ranskan Ligue Magnusissa pelaavan Pionniers de Chamonix'n joukkueeseen. Hän teki miesten pääsarjadebyyttinsä seuraavana päivänä 10. syyskuuta 2024 vieraissa Jokers de Cergya vastaan. Ensimmäisen pääsarjamaalinsa Virtanen teki kymmenennessä ottelussaan 21. lokakuuta 2024 vieraissa Anglet Hormadia vastaan. Hän teki runkosarjassa 43 ottelussa tehot 6+18=24. Virtanen oli kuudella osumallaan Chamonix'n eniten maaleja tehnyt puolustaja Christian Silfverin kanssa. Kaudeksi 2023–2024 hän siirtyi vuoden mittaisella sopimuksella Norjan EliteHockey Ligaenin Lillehammer IK:hon. Kaudeksi 2024–2025 Virtanen palasi Suomeen ja siirtyi vuoden mittaisella sopimuksella hänen aiemman junioriseuransa Rovaniemen Kiekon Mestis- joukkueeseen. === Maajoukkueura === Virtanen on pelannut kolme nuorten ja kaksi poikien maaottelua. == Tilastot == 2015–2016 Kärpät A-SM 24 1 5 6 8 3 0 0 0 0 2016–2017 Kärpät (A) A-SM 48 7 18 25 26 8 0 2 2 4 2017–2018 Sioux Falls Stampede USHL 56 2 6 8 24 2 0 0 0 4 2018–2019 Univ. of Alaska-Fairbanks WCHA 34 1 5 6 42 – – – – – 2019–2020 Univ. of Alaska-Fairbanks WCHA 33 1 5 6 22 – – – – – 2020–2021 Univ. of Alaska-FairbanksJoukkueen kausi peruuntui koronaviruspandemian vuoksi. WCHA – – – – – – – – – – 2021–2022 Univ. of Alaska-Fairbanks NCAA 30 3 16 19 28 – – – – – 2022–2023 Chamonix Hockey Club Ranska 43 6 18 24 46 – – – – – 2023–2024 Lillehammer IK Norja 44 3 16 19 50 4 0 0 0 4 1 kausi yhteensä Norja 44 3 16 19 50 4 0 0 0 4 1 kausi yhteensä Ranska 43 6 18 24 46 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Rovaniemen Kiekon pelaajat Luokka:Vuonna 1998 syntyneet Luokka:Elävät henkilöt
Bliss (Tori Amosin kappale)

Bliss on yhdysvaltalaisen laulaja-lauluntekijä Tori Amosin kappale vuodelta 1999. Se julkaistiin ensimmäisenä singlenä Amosin albumilta To Venus and Back (1999). ”Bliss” oli ensimmäinen ison levy-yhtiön artistin single, joka oli saatavilla laillisena latauksena.Tori Amos Takes A Chance With Her Classical Album Debut ‘Night Of Hunters’ Billboard 6.10.2011.Amos Single For Sale First On Web Billboard 13.8.1999. Arkistoitu (Internet Archive). Kappale nousi listoille Yhdysvalloissa ja Kanadassa.Chart History - Tori Amos - Canadian Digital Songs Billboard. Viitattu 30.9.2024.Chart History - Tori Amos - Billboard Hot 100 Billboard. Viitattu 30.9.2024. Se oli ehdolla Grammy- palkinnon voittajaksi.Artist – Tori Amos Grammys. Viitattu 30.9.2024. ==Julkaisu== ”Bliss” julkaistiin ensimmäisenä singlenä albumilta To Venus and Back Pohjois-Amerikassa 13. elokuuta 1999. Kappale oli myynnissä sekä fyysisenä singlenä että digitaalisena latauksena.Bliss Maxi-Single. CD. Tori Amos 1999. Discogs. Se oli ensimmäinen ison levy-yhtiön artistin single, joka oli saatavilla laillisena latauksena. Kappaleelle julkaistiin lisäksi musiikkivideo.Tori Amos - Bliss (Official Music Video) Tori Amos 1999. UPROXX Indie Mixtape. Julkaistu 21.12.2013. YouTube. Kaksi vaihtoehtoista versiota kappaleesta on julkaistu myöhemmin kokoelmilla Tales of a Librarian (2003) A Piano: The Collection (2006).A Tori Amos Collection: Tales of Librarian Kokoelma. Tori Amos 2003. Atlantic Records. Spotify. A Piano: The Collection Kokoelma. Tori Amos 2006. Rhino Records. Spotify. Musiikkivideo on mukana Amosin videojulkaisulla Fade to Red (2006).Fade to Red (Tori Amos Video Collection) Tori Amos 2006. Discogs ==Vastaanotto== Single menestyi erityisen hyvin Kanadassa, missä se nousi listasijalle 7.Chart History - Tori Amos - Canadian Digital Songs Billboard. Viitattu 30.9.2024. Yhdysvalloissa se oli singlemyynnin listan sijalla 16 ja Billboard Hot 100 -listan sijalla 91. Amos sai kappaleesta Grammy-ehdokkuuden. Se oli ehdolla parhaan parhaan naislaulajan rockesityksen palkinnon voittajaksi vuoden 2000 Grammy- gaalassa.Artist – Tori Amos Grammys. Viitattu 30.9.2024. ==Singlen kappaleet== Bliss Single. Vinyl. Tori Amos 1999. Discogs.Bliss Single. Cassette. Tori Amos 1999. Discogs.Bliss Single. CD. Tori Amos 1999. Discogs. ==Listasijoitukset== Lista Korkein sijoitus Kanada 7 Yhdysvallat (Billboard Hot 100) 91 Yhdysvallat (Hot Singles Sales) 16 ==Lähteet== ==Aiheesta muualla== * Bliss-musiikkivideo Luokka:Vuoden 1999 kappaleet Luokka:Tori Amosin kappaleet Luokka:Yhdysvaltalaiset elektronisen musiikin kappaleet
Rosans

Rosans on kunta eteläisessä Ranskassa Hautes-Alpesin departementissa Provence- Alpit-Rivieran alueella. Se sijaitsee noin 65 kilometriä Gapin kaupungista länteen. Rosansin kylä on luultavasti perustettu 800-luvulla. Kylä on linnoitettu, ja sen keskustassa oleva puolustustorni Tour carrée on rakennettu 1100-luvulla. Torni on neliön muotoinen, ja se on rakennettu niin, että keskipäivän aikaan sen kolme sivua on varjossa. Torni on listattu historialliseksi muistomerkiksi vuonna 1932. Jacques-le-Majeur-kirkko rakennettiin vuosina 1847–1851. Tyyliltään se edustaa uusklassismia. Kirkon valmistuminen koki monenlaisia vastoinkäymisiä, kuten helmikuun vallankumouksen. Myös valmistumisen jälkeen on ollut vastoinkäymisiä. Kirkonkellot hajosivat vuonna 1918, jolloin niitä soitettiin ensimmäisen maailmansodan päättymisen kunniaksi. Kirkossa pidettiin messu 9. marraskuuta 1970 De Gaullen kuoleman muistoksi. Seuraavana päivänä kirkon holvi romahti. Tiedosto:Rosans - donjon.jpg|Tour carrée Tiedosto:Rosans - église.jpg|Jacques- le-Majeurin -kirkko ==Lähteet== ==Aiheesta muualla== Luokka:Hautes-Alpesin kunnat
Pagpag

Pagpag on tagaloginkielinen termi, joka tarkoittaa ravintoloista jääneitä ruuantähteitä. Pagpag valmistetaan kanasta tai lihasta, joka on peräisin usein pikaruokaravintoloista. Tähteet kerätään roskien joukosta, jonka jälkeen ne pestään ja laitetaan ruoaksi. Pagpagia syövät köyhimmät filippiiniläiset, ja sen syöminen on yleisempää kaupungeissa kuin maaseudulla. Rannikkoalueilla pagpag ei ole yhtä yleistä, koska siellä ruokavaliota on helpompi täydentää ylijääneellä saaliilla tai keräilemällä muuta ruokaa. Manilan köyhillä alueilla pagpagin myynti on kannattavaa liiketoimintaa, sillä paikalliset saattavat pitää sitä ravitsevana ja tarpeeksi halpana ruokana. Joidenkin asiakkaiden kohdalla pagpag on ainoa liharuoka, johon heillä on varaa. Filippiineillä on myös ihmisiä, joiden päivätyötä on kerätä pagpagia ravintoloista ja jätteiden joukosta. Pagpagin syönnissä on riskinsä etenkin silloin, jos ruuantähteet ovat olleet jätteiden joukossa jo pidemmän aikaa. Ruoanlaiton aikana tapahtuva kuumentaminen ei välttämättä riitä tuhoamaan lihaan mahdollisesti pesiytyneitä myrkkyjä ja bakteereita. Pagpagin syönti voikin aiheuttaa ripulia, lavantautia ja hepatiittia. Nimi on peräisin tagalogin kielen termistä pagpag, joka tarkoittaa kirjaimellisesti pölyjen ravistelemista vaatteista tai siivotessa. Tiedosto:Garbage remains for pagpag.jpg|Pagpagin keräily. Tiedosto:I collect trash remains for pagpag.jpg|Löytynyt ruuantähde. Tiedosto:Washing the remains for pagpag.jpg|Pagpagin pesu. == Lähteet == Luokka:Filippiinit Luokka:Liharuoat Luokka:Köyhyys
Ben O’Connor (pyöräilijä)

Ben O'Connor (s. 25. marraskuuta 1995 Subiaco) on australialainen maantiepyöräilijä. Hän on sekaviestin maailmanmestari, maantieajon MM- mitalisti ja Espanjan ympäriajon kakkonen. O'Connor aloitti ammattilaisuransa Navitas Satalyst Racing teamissa vuonna 2015. Hän edusti Avanti IsoWhey Sports -joukkuetta 2016, Team Dimension-Data / NTT Pro Cycling -tallia vuosina 2017–2020 ja AG2R Citroën Team / Decathlon AG2R La Mondiale Teamia vuosina 2021–2024. Kaudesta 2025 alkaen hän edustaa Team Jayco-AlUla -joukkuetta. O'Connor voitti Madonna di Campiglioon päättyneen 17. etapin Italian ympäriajossa 2020. Seuraavan vuoden Ranskan ympäriajossa hän voitti yhdeksännen etapin, jonka maalipaikkana oli Tignes, ja sijoittui kokonaiskilpailussa neljänneksi. Hän oli neljäs myös Italian ympäriajossa 2024. Saman vuoden Espanjan ympäriajossa hän voitti Yunqueraan päättyneen kuudennen etapin ja johti sen jälkeen kokonaiskilpailua 13 etapin ajan. Hän sijoittui lopulta toiseksi hieman yli kaksi ja puoli minuuttia Primož Rogličille hävinneenä. Hän saavutti 2024 myös sekaviestin maailmanmestaruuden sekä maantieajon MM-hopeaa 34 sekuntia Tadej Pogačarille hävinneenä. == Saavutuksia == Lähteet: Pro Cycling Stats, CycleBase ;2016 :New Zealand Classic, kokonaiskilpailun ja 4. etapin voitto ;2017 :Itävallan ympäriajo, 5. etapin voitto ;2018 :Tour of the Alps, nuorten kilpailun ja 3. etapin voitto ;2020 :Étoile de Bessèges, 4. etapin voitto :Italian ympäriajo, kokonaiskilpailussa 20:s, 17. etapin voitto, 16. etapilla toinen ;2021 :Tour de Romandie, kokonaiskilpailussa kuudes :Ranskan ympäriajo, kokonaiskilpailussa neljäs, 9. etapin voitto ;2022 :Katalonian ympäriajo, kokonaiskilpailussa kuudes, 3. etapin voitto :Tour du Jura, voitto :Tour de Romandie, kokonaiskilpailussa viides :Critérium du Dauphiné, kokonaiskilpailussa kolmas :Espanjan ympäriajo, kokonaiskilpailussa seitsemäs ;2023 :Tour Down Under, kokonaiskilpailussa kuudes :Critérium du Dauphiné, kokonaiskilpailussa kolmas :Ranskan ympäriajo. 10. ja 19. etapilla kolmas ;2024 :Vuelta a Murcia, voitto :UAE Tour, kokonaiskilpailussa toinen, 3. etapin voitto :Tirreno–Adriatico, kokonaiskilpailussa viides :Tour of the Alps, kokonaiskilpailussa toinen :Italian ympäriajo, kokonaiskilpailussa neljäs, 8. etapilla kolmas :Espanjan ympäriajo, kokonaiskilpailussa toinen, 6. etapin voitto, 9. etapilla kolmas, kokonaiskilpailun johdossa etappien 6–18 jälkeen :MM-kilpailut, sekaviestissä kultaa, naantieajossa hopeaa == Lähteet == Luokka:Australialaiset maantiepyöräilijät Luokka:Vuonna 1995 syntyneet Luokka:Elävät henkilöt
European

European oli moottoritoimittaja Formula ykkösissä kaudella . European toimittamat moottorit olivat kaudelle päivitettyjä versioita Ford'n suunnittelemista ja rakentamista kauden 1998 Ford Cosworth Zetec-R V10 moottoreista. Moottorit nimettiin Paul Stoddartin lentoyhtiön European Aviationin mukaan. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 2001 Minardi European V10 AUS MAL BRA SMR ESP AUT MON CAN EUR FRA GBR GER HUN BEL ITA USA JPN 0 11. Tarso Marques Kesk. 14 9 Kesk. 16 Kesk. Kesk. 9 Kesk. 15 DNQ Kesk. Kesk. Kesk. Alex Yoong Kesk. Kesk. 16 Fernando Alonso 12 13 Kesk. Kesk. 13 Kesk. Kesk. Kesk. 14 17† 16 10 Kesk. Kesk. 13 Kesk. 11 == Aiheesta muualla == * European - ChicaneF1.com * European - StatsF1.com Luokka:Formula 1 -moottorit
Acer (moottori)

Acer oli moottoritoimittaja Formula 1:ssä kaudella . Acerin toimittamat moottorit olivat kaudelle päivitettyjä versioita Ferrarin suunnittelemista ja rakentamista kauden 2000 Ferrari 049C -moottoreista. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 2001 Prost Acer 01A V10 AUS MAL BRA SMR ESP AUT MON CAN EUR FRA GBR GER HUN BEL ITA USA JPN 5 9. Jean Alesi 9 9 8 9 10 10 6 5 15 12 11 6 Heinz-Harald Frentzen Kesk. 9 Kesk. 10 12 Gastón Mazzacane Kesk. 12 Kesk. Kesk. Luciano Burti 11 11 Kesk. 8 12 10 Kesk. Kesk. Kesk. Kesk. Loukk. Loukk. Loukk. Tomáš Enge 12 14 Kesk. == Aiheesta muualla == * Acer - ChicaneF1.com * Acer - StatsF1.com Luokka:Formula 1 -moottorit
Varoitus (elokuva)

Varoitus (Предупреждението, Preduprazhdenieto) on espanjalaisen Juan Antonio Bardemin ohjaama bulgarialais-itäsaksalais-neuvostoliittolainen elämäkertaelokuva bulgarialaisesta kommunistipoliitikosta Georgi Dimitrovista. Elokuvan tapahtumat sijoittuvat Moskovaan, Berliiniin ja Wieniin vuosina 1932–1933, ja Dimitrovia näyttelee Peter Gyurov. Vuonna 1982 valmistunut elokuva esitettiin tuoreeltaan Helsingissä Neuvostoliiton kulttuuri- ja tiedekeskuksessa sosialististen maiden 13:nnella elokuvaviikolla syyskuussa 1982. ==Lähteet== Luokka:Bulgarialaiset elokuvat Luokka:Vuoden 1982 elokuvat Luokka:Elämäkertaelokuvat
Stadsbygdin kirkko

Stadsbygdin kirkko () on Indre Fosenin kunnassa Norjassa sijaitseva puinen pitkäkirkko vuodelta 1842. ==Lähteet== ==Aiheesta muualla== Luokka:Indre Fosen Luokka:Norjan puukirkot
Ramsvikin kirkko

Ramsvikin kirkko () on Indre Fosenin kunnassa Norjassa sijaitseva puinen pitkäkirkko vuodelta 1908. ==Lähteet== ==Aiheesta muualla== Luokka:Indre Fosen Luokka:Norjan puukirkot
Satwant Pasricha

Satwant Pasricha on intialainen psykologi ja parapsykologi, joka työskenteli vuoteen 2009 kliinisen psykologian professorina National Institute of Mental Health and Neurosciences (NIMHANS) -tutkimuslaitoksessa Bangaloressa. Parapsykologina hänet tunnetaan reinkarnaatiotutkimuksistaan, joiden parissa hän työskenteli vuodesta 1974 alkaen. Pasricha on väittänyt tutkineensa yli 500 intialaista reinkarnaatiotapausta 25 vuodesta, ja pitäneensä enemmistöä niistä aitoina. Reinkarnaation ohella Pasricha tutki intialaisten kuolemanrajakokemuksia ensimmäisenä intialaisena. Pasrichan ura reinkarnaatiotutkija alkoi 1970-luvulla, kun hän luki sanomalehdestä Ian Stevensonin mainoksen, jossa etsittiin ihmisiä jotka väittivät muistavansa edellisen elämänsä. Vuonna 1974 hän aloitti Stevensonin tutkimusryhmän avustajana selvittämässä intialaisia reinkarnaatioväitteitä. Kolmen vuoden sisällä tutkittaviksi päätyi noin 80 henkilöä, joista valtaosa oli lapsia. Tutkimustyö edellytti vaeltamista haastavassa maastossa, tietojen keräämistä toisinaan vaitonaisilta tutkimuskohteilta ja paikallisia murteita osaavien palkkaamista avustajiksi. Aluksi tutkimuskohteita etsittiin mainosten välityksellä, mutta työn edetessä painopiste siirtyi yhteyshenkilöiden käyttämiseen. Valtaosa tutkimuksista kohdistui lapsiin, koska ”muistojen” katsottiin haalistuvan iän myötä ja aikuisten huomattiin valehtelevan. Tyypillisesti tutkimukset etenivät edellisestä elämästään puhuvan lapsen ja hänen lähipiirinsä haastatteluilla, lapsen käytöksen tarkkailulla ja tietojen tarkistamisella virastoista ja sairaaloista. Enemmistöllä lapsista oli syntymämerkkejä ja vammoja, jotka väitetysti vastasivat edellisessä elämässä saatuja kuolemaanjohtaneita haavoja. Pasrichan parapsykologiset tutkimukset saivat rahoitusta muun muassa Virginian yliopistolta ja Indian Council of Medical Research -tutkimusneuvostolta. Tutkimusten tieteellisyyttä arvosteli muun muassa taikauskoa vastustavan järjestön puheenjohtaja Lokkur Vasanthi Rao, jonka mukaan Pasrichan tutkimuksia ei toteutettu valvotuissa koeolosuhteissa ja reinkarnaatiouskon suosion nousu kytkeytyi hindutva- ideologiaan. == Lähteet == Luokka:Intialaiset professorit Luokka:Psykologit Luokka:Parapsykologit Luokka:Syntymävuosi puuttuu Luokka:Elävät henkilöt
Reinin kirkko

Reinin kirkko () on Indre Fosenin kunnassa Norjassa sijaitseva puinen ristikirkko vuodelta 1932. ==Lähteet== ==Aiheesta muualla== Luokka:Indre Fosen Luokka:Norjan puukirkot
Hasselvikan kirkko

Hasselvikan kirkko () on Indre Fosenin kunnassa Norjassa sijaitseva puinen ristikirkko vuodelta 1951. ==Lähteet== ==Aiheesta muualla== Luokka:Indre Fosen Luokka:Norjan puukirkot
Frengenin kirkko

Frengenin kirkko () on Indre Fosenin kunnassa Norjassa sijaitseva puinen pitkäkirkko vuodelta 1972. ==Lähteet== ==Aiheesta muualla== Luokka:Indre Fosen Luokka:Norjan puukirkot
Finesin kirkko

Finesin kirkko () on Indre Fosenin kunnassa Norjassa sijaitseva puinen pitkäkirkko vuodelta 1915. ==Lähteet== ==Aiheesta muualla== Luokka:Indre Fosen Luokka:Norjan puukirkot
Strandan kirkko (Indre Fosen)

Strandan kirkko () on Indre Fosenin kunnassa Norjassa sijaitseva puinen pitkäkirkko vuodelta 1915. ==Lähteet== ==Aiheesta muualla== Luokka:Indre Fosen Luokka:Norjan puukirkot
Strandan kirkko

Strandan kirkko voi tarkoittaa seuraavia: * Strandan kirkko, kirkko Indre Fosenin kunnassa Norjassa * Strandan kirkko, kirkko Strandan kunnassa Norjassa
Bosnäs

Bosnäs on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 468 asukasta vuonna 2021. ==Lähteet== ==Aiheesta muualla== Luokka:Boråsin kunta Luokka:Ruotsin taajamat
Äspered

Äspered on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 314 asukasta vuonna 2021. ==Lähteet== ==Aiheesta muualla== Luokka:Boråsin kunta Luokka:Ruotsin taajamat
Kinnarumma

Kinnarumma on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 381 asukasta vuonna 2021. ==Lähteet== ==Aiheesta muualla== Luokka:Boråsin kunta Luokka:Ruotsin taajamat
Bredared

Bredared on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 379 asukasta vuonna 2021. ==Lähteet== ==Aiheesta muualla== Luokka:Boråsin kunta Luokka:Ruotsin taajamat
Moydans

Moydans on kunta eteläisessä Ranskassa Hautes-Alpesin departementissa Provence-Alpit-Rivieran alueella. Se sijaitsee noin 62 kilometriä Gapin kaupungista länteen. Kunnan maisemaa hallitsee 1182 metriä korkea Risou-vuori (Montagne du Risou), jonka huippu on Moydansin ja Saint-André-de-Rosansin kuntien rajalla. Kunnan alueella on vuonna 2013 avattu observatorio, Observatoire des Baronnies provençales. Sen rakentamisessa käytettiin hyväksi entisiä maatalousrakennuksia. Tarkkailupaikkana Hautes-Alpes mahdollistaa 200 selkeää yötä vuodessa. ==Lähteet== ==Aiheesta muualla== Luokka:Hautes-Alpesin kunnat
Samsung Galaxy A25 5G

Samsung Galaxy A25 5G on Samsungin Galaxy A -sarjaan kuuluva älypuhelin, joka julkistettiin joulukuussa 2023. Samsung Galaxy A25 5G -älypuhelimessa järjestelmäpiirinä toimii Samsungin oma Exynos 1280. Näyttönä käytetään 6,5" Super AMOLED -paneelia, joka tukee 120 Hz virkistystaajuutta. Tallennustilaa ja muistia on valittavissa 128/6 tai 256/8 Gt. Tallennustilaa voidaan myös laajentaa enintään 1 Tt:n suuruisella microSD-muistikortilla. Galaxy A25 5G että sisältää etukameran lisäksi kolme takakameraa. Pääkameran tarkkuus on 50 megapikseliä ja se tukee FHD tasoista videokuvausta 30 fps kuvanopeudella. Lisäksi käytössä ovat 8 megapikselin ultralaajakulmakamera sekä 2 megapikselin makrokamera. Etukameran tarkkuus on 13 megapikseliä ja se tukee takakameran tapaan FHD videokuvausta 30 fps kuvanopeudella. Yhteyksien osalta tuettuna on 5G -mobiiliverkko, Wi-Fi 5, Bluetooth 5.3 sekä NFC ja paikannuspalveluista GPS, Glonass, Beidou, Galileo sekä QZSS. Akun kapasiteetti Galaxy A25 5G:ssä on 5 000 mAh, ja tuettuna on 25 W langallinen lataus. Sormenjälkitunnistin sijaitsee puhelimen kyljessä virtapainikkeessa. Käyttöjärjestelmänä julkaisun yhteydessä on Android 14 Samsungin One UI 6 -ohjelmiston kanssa. Samsung lupaa puhelimelle kuitenkin neljä käyttöjärjestelmä päivitystä sekä viiden vuoden ajan tietoturvapäivityksiä. == Lähteet == Galaxy A25 5G Luokka:Vuoden 2023 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Michael Claesson

Michael Claesson (s. 1. maaliskuuta 1965 Jönköping) on ruotsalainen kenraali, joka on toiminut Ruotsin puolustusvoimien komentajana 1. lokakuuta 2024 lähtien. Hän suoritti asepalveluksensa Norrbottenin panssaripataljoonassa Bodenissa ja on sen jälkeen työskennellyt puolustusvoimissa lähes neljänkymmenen vuoden ajan. Vuosina 2012–2013 Claesson oli mukana ISAF- operaatiossa Afganistanissa, ja ennen puolustusvoimain komentajaksi nimittämistään hän johti Ruotsin puolustusvoimien pääesikuntaa. == Kunnianosoituksia == * Suomen Valkoisen Ruusun ritarikunnan 1. luokan komentaja (Suomi) * Dannebrogin ritarikunnan 1. luokan komentaja (Tanska, 2024) * Kansallinen ansioritarikunnan upseeri (Ranska) * Puolustusvoimien kansainvälisten operaatioiden mitali (Norja) * Saksan asevoimien kunniamerkki hopearistillä (Saksa) * Naton mitali KFOR-opetaariosta (Nato) * Naton mitali ISAF-operaatiosta (Nato) Lähde: ==Lähteet== ==Aiheesta muualla== Luokka:Ruotsalaiset kenraalit Luokka:Ruotsin puolustusvoimien komentajat Luokka:Vuonna 1965 syntyneet Luokka:Elävät henkilöt
Helge Jung

Helge Jung (23. maaliskuuta 1886 Malmö – 3. tammikuuta 1978 Tukholma) oli ruotsalainen kenraali, joka toimi Ruotsin puolustusvoimien komentajana vuosina 1944–1951. Jung puhui 1930-luvulla sotilaallisen varustautumisen tarpeesta. Toisen maailmansodan aikana hän ilmaisi tukensa Suomelle ja sodan jälkeen vastusti balttien luovutusta. Hän myös toivoi läheistä yhteistyötä Naton kanssa. ==Lähteet== ==Aiheesta muualla== Luokka:Ruotsalaiset kenraalit Luokka:Ruotsin puolustusvoimien komentajat Luokka:Vuonna 1886 syntyneet Luokka:Vuonna 1978 kuolleet
Fram2

Fram2 on SpaceX:n suunnitteilla oleva miehitetty avaruuslento. Se on tarkoitus suorittaa loppuvuodesta 2024. Lento on kryptovaluutoilla rikastuneen kiinalais-maltalaisen Chun Wangin tilaama. Hän toimii myös lennon komentajana. Lennon kesto on kolmesta viiteen päivää. Lennon on tarkoitus olla ensimmmäinen miehitetty polaariradan avaruuslento. Aiempi suurin miehitetyn avaruuslennon inklinaatio on 65 astetta. ==Miehistö== *Chun Wang, lennon komentaja *Jannicke Mikkelsen, aluksen komentaja *Eric Philips, lentäjä *Rabea Rogge, tehtäväspesialisti Lento on koko miehistölle ensimmäinen. == Katso myös == * Luettelo Falcon 9:n laukaisuista == Lähteet == Luokka:SpaceX Luokka:Vuoden 2024 avaruustoiminta
C/2023 A3 (Tsuchinshan–ATLAS)

C/2023 A3 (Tsuchinshan–ATLAS) on Oortin pilven komeetta. Sen viimeisin periheli oli 27. syyskuuta 2024. Komeetta sai nimensä kiinalaisesta Purppuravuoren observatoriosta, jossa otetussa kuvassa se ensimmäisen kerran havaittiin 9. tammikuuta 2023 Se oli tuolloin kirkkaudeltaan noin 19 magnitudia. 22\. helmikuuta Asteroid Terrestrial-impact Last Alert System (ATLAS) -järjestelmä huomasi merkkejä aktiivisuudesta samaisessa kohteessa, joka oli aiemmin luokiteltu asteroidiksi. Löytöhetkellä komeetta oli 7,7 AU:n päässä Auringosta. Tsuchinshan-ATLAS on peräisin aurinkokunnan ulkolaidalla olevasta Oortin pilvestä. Lokakuussa 2024 se näkyy paljain silmin länsitaivaalla auringon laskettua. Kirkkaimmillaan se oli 11. lokakuuta, jolloin se kuitenkin oli matalalla ja näkyi vain lyhyen aikaa auringonlaskun jälkeen. Muutamaa päivää myöhemmin se näkyi korkeammalla mutta ei enää yhtä kirkkaana. == Nimi == Komeetta C/2023 A3 (Tsuchinshan-ATLAS):n nimi muodostuu seuraavasti: * "C/" komeetta, jonka kiertorata on yli 200 vuotta eli pitkäperiodinen. * "2023" löytövuosi 2023. * "A" löytö-puolikuukausi tammikuun ensimmäinen puoli. * "3" kolmas löytö-puolikuukautensa löydetty komeetta. * "Tsuchinshan-ATLAS" löytäjätahot. == Lähteet == Luokka:Komeetat
Kumiko Gotō

Kumiko Gotō (; s. 26. maaliskuuta 1974) on japanilainen näyttelijä, malli ja laulaja. Näyttelijänä hänet tunnetaan pääosassa Otoko wa Tsurai yo -elokuvissa ja elokuvassa City Hunter. == Yksityiselämä == Gotō on naimisissa ranskalaisen kilpa-ajajan Jean Alesin kanssa, ja heillä on kolme lasta, tytär Helena sekä pojat Giuliano ja John. Luokka:Japanilaiset näyttelijät Luokka:Japanilaiset mallit Luokka:Japanilaiset laulajat Luokka:Vuonna 1974 syntyneet Luokka:Elävät henkilöt
Ibrahim Aqil

Ibrahim Aqil (; n. 1964 – 20. syyskuuta 2024 Beirut) oli libanonilainen Hizbollah’n komentaja.Anni Huttunen, Elisa Airasvirta, Israel surmasi Hizbollah-komentajan, josta Yhdysvallat oli valmis maksamaan miljoonia Helsingin Sanomat 20.9.2024, viitattu 1.10.2024 Aqil liittyi Hizbollah’han 1980-luvulla. Hän kuului Islamilaiseen jihadjärjestöön, joka otti vastuun Beirutissa vuonna 1983 tehdystä Yhdysvaltain suurlähetystön pommi-iskusta.Who was Ibrahim Aqil, the Hezbollah commander targeted by Israel? Al Jazeera 20.9.2024, viitattu 1.10.2024 Yhdysvallat etsintäkuulutti Aqilin ja lupasi hänestä vuonna 2023 seitsemän miljoonan dollarin palkkion. Aqil johti Yhdysvaltain mukaan 1980-luvulla myös yhdysvaltalaisten ja saksalaisten ottamista vangeiksi. Israelin armeijan mukaan Aqil vastasi Hizbollah’n iskuista Libanonin ulkopuolella. Hän johti Hizbollah’n Radwan-joukkoja. Aqil kuoli Dahieh’n alueella Beirutissa Israelin tekemässä ilmaiskussa, jossa kuoli myös vähintään kolmetoista muuta ihmistä ja haavoittui 66 henkilöä. Hänen ilmoitettiin olleen yhteisessä tapaamisessa Hizbollah’n ja nimeämättömän palestiinalaisryhmän välillä. Haaretz tiedotti Aqilin haavoittuneen jo hakulaitteiden räjäytyksessä 17. syyskuuta 2024 ja tulleen kirjatuksi ulos sairaalasta kuolinpäivänään. == Lähteet == Luokka:Libanonilaiset henkilöt Luokka:Hizbollah Luokka:1960-luvulla syntyneet Luokka:Vuonna 2024 kuolleet
Pyhän Panteleimonin kliininen sairaala

Pyhän Panteleimonin kliininen sairaala () on Ukrainan Sumyn alueen Sumyn kaupungissa toimiva kaupunginsairaala. Sairaala on nimetty Pyhän Panteleimonin eli Panteleimon Parantajan mukaan. Vuosina 1963-2021 sairaala tunnettiin Sumyn keskustapiirin kliinisenä sairaalana. Sairaala sijaitsee Sumyn eteläosan kattavassa Zaritšnyin piirissä (Зарічний район). Venäjän asevoimat iski sairaalaan 28. syyskuuta 2024 kahdesti peräkkäin räjähdelennokilla. Näiden kansainvälisen humanitaarisen oikeuden vastaisten tekojen vuoksi ainakin kymmenen ihmistä sai surmansa ja yli kaksikymmentä ihmistä haavoittui. Destructions in Sumy after Russian attack, 2024-09-28 (11).webp| Venäjän Sumyn kaupunginsairaalaan kohdistaman drooni-iskun jälkiä. Destructions in Sumy after Russian attack, 2024-09-28 (000).webm| Pelastusviranomaisten video toisen räjähdelennokin iskusta sairaalaan ja seurauksista/ pelastustöistä. (Video sisältää paikoin järkyttäviä hetkiä, ei suositella lapsille.) == Lähteet == == Aiheesta muualla == * Клінічна лікарня св.Пантелеймона - Суми (facebook.com) Luokka:Sumy Luokka:Ukrainan sairaalat
Vastarinnan akseli

Vastarinnan akseli (, ) on Iranin tukemista länsivastaisista ja Israel- vastaisista shiialaisista asejoukoista koostuva toimijaryhmä. Siihen ovat kuuluneet muiden muassa Hizbollah (Libanon), Liwa Fatemiyoun (Afganistan) ja Liwa Zainebiyoun (Pakistan). Irakissa vastarinnan akselia ovat edustaneet Harakat Hizbollah al-Nujaba ja Kata’ib Hizbollah.Yrjö Kokkonen, Iran saamassa valtaansa suuren osan Lähi-itää Välimerelle saakka – kauhukuva Israelille ja sunnimuslimeille Yle 23.8.2017, viitattu 1.10.2024 Iranin valta Lähi-idässä kasvoi Isiksen toiminnan hiipumisen myötä 2010-luvulla. Syyrian hallinnosta tuli riippuvainen Iranista, joka on tukenut Bashar al-Assadin hallintoa Syyrian sisällissodan alusta lähtien. Iran on vaikuttanut hyvin vahvasti libanonilaiseen yhteiskuntaan. Iran on lisäksi vaikuttanut Saudi-Arabian vastustamien Jemenin huthikapinallisten ja Qatarin diplomaattisen kiistan taustalla. Lokakuussa 2023 alkaneessa Gazan sodassa Israeliin ovat ampuneet raketteja vastarinnan akselin toimijat, joista keskeisessä asemassa on ollut Hizbollah.Lotta Pellas, Tutkija: Kiihtyneillä iskuilla halutaan pitää Israel kiireisenä, jotta se ei ehdi tekemään pahaa Gazassa Helsingin Sanomat 22.9.2024, viitattu 1.10.2024 == Lähteet == Luokka:Iranin politiikka Luokka:Gazan sota 2023–
Naim Qassem

Naim Qassem (; s. 1953 Beirut) on libanonilainen Hizbollah’n vaikuttaja.Who is Sheikh Naim Qassem, Hezbollah's deputy leader who spoke on Monday? Reuters 30.9.2024, viitattu 1.10.2024 Qassem toimi Amal-liikkeessä vuoteen 1979 saakka ja osallistui sitten kokouksiin, jotka johtivat Hizbollah’n perustamiseen. Qassem nimitettiin vuonna 1991 Abbas al-Musawin aikana Hizbollah’n varapääsihteeriksi. Hän jatkoi toimimista tässä asemassa al- Musawin saatua surmansa vuonna 1992 ja Hassan Nasrallah’n noustua liikkeen johtoon. Qassem on usein antanut haastatteluja kansainvälisille tiedotusvälineille ja toiminut yhtenä järjestön keskeisistä puhujista. Qassemista tuli vuonna 1992 myös Hizbollah’n Libanonissa järjestämien vaalikampanjoiden yleiskoordinaattori. Hassan Nasrallah sai surmansa syyskuussa 2024. Qassem ilmoitti uuden johtajan tulevan nimitetyksi niin pian kuin mahdollista ja vakuutti Hizbollah’n jatkavan taistelemista Israelia vastaan. Qassem on naimisissa ja hänellä on kuusi lasta. == Lähteet == Luokka:Libanonilaiset henkilöt Luokka:Hizbollah Luokka:Vuonna 1953 syntyneet Luokka:Elävät henkilöt
Nabil Qaouk

Nabil Qaouk (; 20. toukokuuta 1964 – 28. syyskuuta 2024 Beirut) oli libanonilainen Hizbollah’n komentaja.Tal Beeri, Senior Hezbollah Official – Nabil Qaouk – Eliminated in Beirut (September 28) Alma Research and Education Center 29.9.2024, viitattu 1.10.2024 Molly Bohannon, Israel Says It Killed Nabil Kaouk—Another High-Ranking Hezbollah Leader Forbes 29.9.2024, viitattu 1.10.2024 Qaouk sai uskonnollisen koulutuksen Iranissa. Hän oli vuoteen 2016 saakka Hizbollah’n toimeenpanevan neuvoston varajohtaja Hashim Safieddinen alaisuudessa. Hänen jälkeensä asemaan nousi Ali Dammoush. Qaouk oli Hizbollah’n eteläisen alueen komentaja, ennaltaehkäisevän turvallisuusyksikön komentaja ja operatiivisen neuvoston varakomentaja. Yhdysvallat asetti pakotteita Qaoukia vastaan vuonna 2020. Qaouk sai surmansa Israelin tekemässä ilmaiskussa 28. syyskuuta 2024Emanuel Fabian, Hezbollah confirms senior official Nabil Qaouk killed in Israeli airsrike The Times of Israel 29.9.2024, viitattu 1.10.2024 . Hän oli Israelin mukaan lähellä Hizbollah’n ylintä johtoa ja suoraan osallinen terrorismirikoksiin. Qaoukin kuolemasta tiedotettiin päivä sen jälkeen kun tieto Hassan Nasrallah’n kuolemasta oli julkistettu. Hizbollah vahvisti tiedon. == Lähteet == Luokka:Libanonilaiset henkilöt Luokka:Hizbollah Luokka:Vuonna 1964 syntyneet Luokka:Vuonna 2024 kuolleet
Imad Mughniyeh

Imad Fayez Mughniyeh (; 1962 Tayr Debba, Libanon – 12. helmikuuta 2008 Damaskos, Syyria) oli libanonilainen Hizbollah’n komentaja.Profile: Imad Mughniyeh Al Jazeera 17.2.2008, viitattu 1.10.2024 Charles Fromm, Killing Imad Mughniyeh made him a legend Al Jazeera 2.2.2015, viitattu 1.10.2024 Mughniyeh syntyi Tayr Debban kylässä Etelä-Libanonissa, mutta muutti varhain perheineen Beirutiin. Hän liittyi Fatahin Joukko 17 -erikoisyksikköön vuonna 1976. Hänen uskottiin toimineen 1970-luvun lopussa tarkka-ampujana. Mughniyeh tuli tunnetuksi oletetusta osuudestaan lukuisiin länsimaisiin kohteisiin suunnattuihin iskuihin Libanonin sisällissodassa. Hän kuului Hizbollah- järjestöön sen alkuajoista saakka. Mughniyeh oli epäiltynä osallisuudesta pommi-iskuihin, lentokonekaappaukseen ja panttivankien ottamiseen. Lisäksi Argentiina syytti häntä osuudesta vuonna 1992 Israelin suurlähetystöön Buenos Airesissa tehdyssä pommi-iskussa ja vuonna 1994 kulttuurirakennukseen kohdistetussa pommi-iskussa. FDD-ajatuspajan Hussain Abdul-Hussainin mukaan Yhdysvallat syytti virheellisesti Mohammad Hussein Fadlallah’ta iskuista, joista vastuussa oli Mughniyeh.Hussain Abdul-Hussain, ‘Ghosts of Beirut’ gets Hezbollah’s most wanted all wrong Foundation for Defense of Democracies 26.8.2023, viitattu 1.10.2024 Mughniyeh kuului lokakuusta 2001 lähtien FBI Most Wanted Terrorists -listalle. CIA:n mukaan hän johti Hizbollah’n operaatioita Irakissa ja koulutti shiialaisia militioita, jotka sitten hyökkäsivät yhdysvaltalaisia vastaan.Teemu Juhola, Washington Post: CIA ja Israel tappoivat Hizbollah-johtajan autopommi-iskulla Yle 31.1.2015, viitattu 1.10.2024 Mughniyeh kuoli autopommi-iskussa Damaskoksessa helmikuussa 2008. Washington Postin ja Newsweekin vuonna 2015 entisten tiedusteluviranomaisten lausuntojen pohjalta tekemän paljastuksen mukaan CIA ja Mossad suunnittelivat surman yhteistyössä. Yhdysvallat ei myöntänyt osallisuuttaan. Hizbollah oli syyttänyt iskusta Israelia. Mughniyeh’n poika Jihad Mughniyeh surmattiin Syyriassa vuonna 2015.Yoav Zitun, Roi Kais, Jihad Mughniyeh planned attacks against Israel in the Golan Heights Ynetnews 18.1.2015, viitattu 1.10.2024 Mughniyeh on aiheena Showtimen minisarjassa Ghosts of Beirut (2023), joka kuitenkin esittää hänen suhteensa Iranin vallankumouskaartiin ja Mohammad Hussein Fadlallah’han virheellisesti. == Lähteet == Luokka:Libanonilaiset henkilöt Luokka:Libanonilaiset henkirikosten uhrit Luokka:Vuonna 1962 syntyneet Luokka:Vuonna 2008 kuolleet
Einar Beyron

Einar Beyron (1901–1979) oli ruotsalainen oopperalaulaja (tenori). Hän aloitti uransa Göteborgin Stora Teaternissa ja siirtyi vuonna 1924 Kuninkaalliseen oopperaan. Vuonna 1942 hänet nimettiin hovilaulajaksi. ==Lähteet== ==Aiheesta muualla== Luokka:Ruotsalaiset oopperalaulajat Luokka:Vuonna 1901 syntyneet Luokka:Vuonna 1979 kuolleet
Christoffer Wernfelt

Christoffer Wernfelt, vuoteen 1688 Wernich (1639 Jönköping, Ruotsi – 9. lokakuuta 1691 Mustasaari) oli ruotsalainen sotilas ja Suomessa vaikuttanut laivaveistämön johtaja, joka aateloitiin. Wernfeltin vanhemmat olivat kirjanpitäjä Hubert Wernich ja tämän puoliso Margareta. Hänen vaimonsa oli Anna Rotky. Wernfelt astui laivaston palvelukseen 1666. Konstapeli hänestä tuli 1668, aliluutnantti 1673, yliluutnantti ja kapteeni 1675 ja komentaja 1679. Suomeen tultuaan 1682 hän oli Kruunupyyn Kronoholmenin laivaveistämön johtaja. Amiraali Hans Wachtmeister lähetti Wernfeltin syksyllä 1682 johtamaan Ruotsin amiraliteetin alaista laivanrakennusta Pohjanmaalle. Vuotta aiemmin sieltä oli tilattu kaksitoista isoa lastialusta, kreijaria, joista ainakin yhdeksän rakennettiin Kruunupyyssä. Siellä oli suunniteltu rakennettavaksi 1682–1683 vielä tusina hieman pienempää alusta, bojorttia. Alukset valmistuivat suunnitelmien mukaisesti ja Wernfelt aateloitiin ansioistaan syksyllä 1688. Samanaikaisesti aateloitiin hänen velipuolensa Olof, joka yleni laivastossa laivapojasta aina vara-amiraaliksi ja korotettiin virasta erotessaan amiraaliksi. Mustasaaressa asunut Christoffer Wernfelt lähti vesiteitse Kruunupyyn veistämöltä kotiinsa 9. lokakuuta 1691 ja joutui haaksirikon uhriksi. == Lähteet == ==Aiheesta muualla== * Luokka:Ruotsalaiset upseerit Luokka:Ruotsalaiset aateliset Luokka:Vuonna 1639 syntyneet Luokka:Vuonna 1691 kuolleet
Pukin sarvi

Pukin sarvi (Kозий рог, Kozijat rog) on Metodi Andonovin ohjaama bulgarialainen mustavalkoinen draamaelokuva vuodelta 1972. 1600-luvulle sijoittuva balladinomainen tarina perustuu Nikolai Haitovin novelliin, josta kirjailja itse sovitti elokuvakäsikirjoituksen. ==Juoni== Ottomaanien vallassa olevassa Bulgariassa 1600-luvulla neljän miehen rosvojoukko murtautuu vuohipaimen Karaivanin taloon ja raiskaa ja tappaa tämän vaimon pienen tyttären Marian nähden. Karaivan päättää ottaa oikeuden omiin käsiinsä ja jäljittää surmaajat. Hän alkaa kasvattaa Mariaa pojaksi, kylmäveriseksi tappajaksi. Äitinsä surmaajia jahdatessaan tyttö kuitenkin rakastuu erääseen paimenpoikaan, jonka isä Karaivan päättää tappaa jotta Maria pysyisi kovana. Mies sytyttää paimenen mökin tuleen, mutta hänen tietämättään talossa on myös hänen tyttärensä, joka kuolee tulipalossa. ==Rooleissa== ==Vastaanotto== Pukin sarvi oli suuri festivaalimenestys: se sai Karlovy Varyn elokuvajuhlilta tuomariston erikoispalkinnon, Chicagosta ja Portugalin Santarenistä hopeaa ja kolmannen palkinnon Argentiinasta ja Sri Lankan Colombosta. Katja Paskaleva palkittiin parhaasta naisroolista Panamassa ja Femina-palkinnolla Brysselissä. Pukin sarvi esitettiin Helsingin sosialististen maiden elokuvaviikolla tuoreeltaan helmikuun alussa 1973 ja uudelleen uudessa Neuvostoliiton kulttuuri- ja tiedekeskuksessa huhtikuussa 1977. Helsingin Sanomissa Paula Talaskivi kirjoitti elokuvan kerronnan olevan johdonmukaista, voimallista ja vaikuttavaa, kameratyön erinomaista ja erikoislaatuisen asumismiljöön ihmistyyppeineen kiinnostavaa. Tehokkainta on hänestä elokuvan sisäinen sanoma vihan ja koston tuhovoimasta, mutta toisaalta myös kauniit ja herkät kohtaukset muun muassa naisena olemisesta ja heräävästä ensirakkaudesta. ”Rajut ja hellät tunteet ja tunnot sulautuvat elokuvassa samansävyisesti kuin näkymät sen jylhässä vuorimaisemassa.” ==Uusintaversio== Samasta Nikolai Haitovin tarinasta filmattiin Bulgariassa 1994 julkaistu värillinen uusintaversio, jonka on ohjannut Nikolai Volev. ==Lähteet== Luokka:Bulgarialaiset elokuvat Luokka:Vuoden 1972 elokuvat Luokka:Novelleihin perustuvat elokuvat Luokka:Historialliset draamaelokuvat Luokka:Raiskaus ja kosto -elokuvat
Norah Vincent

Norah Mary Vincent (20. syyskuuta 1968 Detroit, Michigan – 6. heinäkuuta 2022 Sveitsi) oli yhdysvaltalainen kirjailija ja toimittaja. Hän oli jokaviikkoinen kolumnisti Los Angeles Timesissa sekä neljännesvuosittainen kolumnisti HLBT- asioihin perehtyvässä The Advocate -lehdessä. Hän kirjoitti kolumneja myös The Village Voiceen. Vincentin teokset, kuten bestseller-listoille noussut Self- Made Man (2006), herättivät laajaa keskustelua sukupuolirooleista ja yhteiskunnallisista kysymyksistä yleisesti. Teos oli Vincentin kokeellinen tutkimus sukupuolten välisistä eroista ja miehenä olemisesta yhteiskunnassa. Hän vietti yli vuoden esittäen miestä ja raportoi kokemuksistaan sukupuolten välisistä sosiaalisista ja psykologisista eroista. == Elämä ja ura == === Varhaiselämä ja koulutus === Vincent syntyi syyskuussa 1968 Detroitissa Michiganissa. Hänen äitinsä Juliet Ford (o.s. Randall) oli näyttelijä ja hänen isänsä Robert Vincent oli asianajaja Ford Motor Companylle. Vincent varttui Detroitissa ja Lontoossa, missä Robert Vincent väliaikaisesti työskenteli. Vincent opiskeli filosofiaa Williams Collegessa, jossa hän ymmärsi 21-vuotiaana olevansa lesbo. Hän opiskeli filosofiaa myös Bostonin yliopistossa 11 vuotta. === Self-Made Man === Vincentin läpimurto tuli hänen teoksestaan Self-Made Man: One Woman’s Year Disguised as a Man (2006), jossa hän dokumentoi vuoden ajan kestänyttä kokeiluaan elää miehenä. Kirjassa hän tutkii miehen roolia ja sukupuolten välisiä eroja, mikä herätti laajaa keskustelua ja sai arvostusta mediassa. Hän vieraili kertoen kirjastaan muun muassa 20/20-ohjelmassa sekä The Colbert Reportissa. Vincentin toinen merkittävä teos, Voluntary Madness: My Year Lost and Found in the Loony Bin (2008), käsittelee mielenterveyden hoitoa ja hänen kokemuksiaan psykiatrisella osastolla. === Yksityiselämä ja kuolema === Vincent oli avoin omista mielenterveysongelmistaan, ja hän käytti kokemuksiaan kirjoittamisen välineenä. Hän kuoli heinäkuussa 2022 Sveitsissä avustetun itsemurhan kautta. == Teokset == * Self-Made Man (Viking Adult, 2006) * Voluntary Madness (Viking Adult, 2008) * Thy Neighbor (Viking Adult, 2012) * Adeline: A Novel of Virginia Woolf (Houghton Mifflin Harcourt, 2015) == Lähteet == Luokka:Yhdysvaltalaiset kirjailijat Luokka:Yhdysvaltalaiset kolumnistit Luokka:Yhdysvaltalaiset feministit Luokka:Vuonna 1968 syntyneet Luokka:Vuonna 2022 kuolleet
Miina Sillanpään päivä, kansalaisvaikuttamisen päivä

Miina Sillanpään päivää, kansalaisvaikuttamisen päivää vietetään Suomessa 1. lokakuuta. Päivän tarkoitus on muistaa Miina Sillanpään elämäntyötä ja muistuttaa kansalaisvaikuttamisen merkityksestä yhteiskunnassa. Samana päivänä Suomessa vietetään myös Järjestöjen päivää. Miina Sillanpään päivä, kansalaisvaikuttamisen päivä, on ollut vakiintunut kalentereihin merkitty liputuspäivä vuodesta 2023 lähtien. Siitä tuli aluksi suositeltu liputuspäivä vuonna 2016, jolloin Miina Sillanpään syntymästä oli kulunut 150 vuotta. Liputuspäiväksi valikoitui 1. lokakuuta, jolloin vuonna 1906 Suomen suuriruhtinaskunnan valtiopäiväjärjestys ja vaalilaki tulivat voimaan. Miina Sillanpään syntymäpäivänä 4. kesäkuuta vietetään Puolustusvoimain lippujuhlan päivää. == Lähteet == Luokka:Suomen liputuspäivät
Kypsiä kirsikoita

Kypsiä kirsikoita (Reife Kirschen) on Horst Seemanin ohjaama itäsaksalainen draamaelokuva vuodelta 1972. Avioliittokuvauksen pääosissa näyttelevät Günther Simon, Helga Raumer, Traudl Kulikowsky ja Martin Trettau. ==Vastaanotto== Helsingin Sanomien Paula Talaskivi kirjoitti Kypsien kirsikoiden edustavan DDR:n elokuvatuotannon parasta tasoa: sen kerronta on joustavaa ja näyttelijäsuorituksista monet hyvin vakuuttavia, etenkin perheenisän esittäjän Günther Simonin. Myös käsikirjoitus on hyvää alkupuolen perhe- ja työolojen kuvauksessa, mutta loppupuoleen on kytketty liikoja rönsyjä. ==Lähteet== Luokka:Itäsaksalaiset elokuvat Luokka:Vuoden 1972 elokuvat
Polyfosfatseeni

Polyfosfatseenit ovat polymeerejä, joiden runkona on epäorgaaninen fosforista ja typestä koostuva ketju. Rungon kuhunkin fosforiatomiin voidaan liittää kaksi sivuryhmää, jotka voivat olla orgaanisia tai epäorgaanisia. Erilaisten sivuryhmien myötä voidaan tuottaa hyvin monenlaisia ja ominaisuuksiltaan erilaisia polyfosfatseeneja. == Historia == Ensimmäisen polyfosfatseenimaisen yhdisteen valmisti H. N. Stokes 1890-luvulla, kun hän valmisti heksakloorisyklotrifosfatseenia. Se oli kumimainen elastomeeri, jota kutsuttiin yleisesti epäorgaaniseksi kumiksi. Ominaisuuksiltaan se oli syklinen molekyyli, joka ei liuennut tavallisimpiin liuottimiin. 1960-luvulla Allcock ryhmineen onnistui muodostamaan heksaklorosyklotrifosfatseenista lineaarista polydiklorofosfatseenia, joka puolestaan oli liukoista useimpiin liuottimiin. Polydiklorofosfatseenin klooriatomien paikalle saattoi liittää erilaisia sivuryhmiä, mikä mahdollisti erilaisten polyfosfatseenien kehittelyn. == Lähteet == * Ogueri, K. S., Allcock, H. R. & Laurencin, C. T., 2019: Polyphosphazene polymer == Aiheesta muualla == Luokka:Polymeerit Luokka:Fosforiyhdisteet Luokka:Typpiyhdisteet
Vaaleanvihreä SF

Vaaleanvihreä SF (C37H34S2N2O9Na2) eli Acid Green 5 on triaryylimetaaniväreihin kuuluva aromaattinen orgaaninen yhdiste. Yhdistettä voidaan käyttää väriaineena muun muassa biologisissa tutkimuksissa. == Ominaisuudet, valmistus ja käyttö == Huoneenlämpötilassa vaaleanvihreä SF on punaruskeaa tai sinivihreää kiteistä ainetta. Yhdiste liukenee hyvin veteen ja 2-metoksietanoliin sekä etanoliin. Liuoksen vihreä väri on pysyvin neutraaleissa oloissa ja heikkenee sekä happojen että emästen vaikutuksesta. Vaaleanvihreä SF:ää valmistetaan kondensoimalla etyylibentsyylianiliinia ja bentsaldehydiä. Muodostunut leukoväri sulfonoidaan ja hapetetaan vaaleanvihreä SF:ksi.Dean Thetford: "Triphenylmethane and Related Dyes", teoksessa Kirk- Othmer Encyclopedia of Chemical Technology, John Wiley & Sons, New York, 2013. Vaaleanvihreä SF:ää käytetään mikroskopiassa esimerkiksi bakteerien ja hiivojen, kollageenin ja proteiinien värjäämiseen. Sitä käytetään myös vastavärinä värjäämään sytoplasmaa ja osana Papanicolaou-värjäystä eli Pap- värjäystä. Yhdiste värjää muun muassa paperin, silkin, villan ja nahan vihreäksi.Ute Schmidt & Erik K. W. Schulte: "Stains, Microscopic", teoksessa Ullmann's Encyclopedia of Industrial Chemistry, John Wiley & Sons, New York, 2000. == Lähteet == Luokka:Väriaineet
Vossia cuspidata

Vossia cuspidata on heinäkasvilaji, jota kasvaa luontaisena eteläisessä Afrikassa. Laji on virtahevonheinien (Vossia) suvun ainoa. Vossia cuspidata on monivuotinen heinälaji, joka kasvaa vesistöissä tai veden lähistöllä. Sen varret voivat kasvaa jopa seitsemän metriä pitkiksi ja ne kohoavat yhdestä kahteen metriä vedenpinnan yläpuolelle. Varret ovat halkaisijaltaan noin 1 cm ja sisältä huokoisia. Lehtilavat ovat tasasoukkia, 30–100 cm pitkiä ja 0,6–1,8 cm leveitä. Kukintona oleva röyhy koostuu 1–12 tertusta, jotka ovat 10–30 cm pitkiä. Vossia cuspidata -lajia tavataan Sambiassa, Malawissa, Mosambikissa, Botswanassa, Zimbabwessa ja Namibiassa. == Lähteet == * Flora of Zambia: Vossia cuspidata === Viitteet === == Aiheesta muualla == * Finto: Kassu – Kasvien suomenkieliset nimet: Vossia * JSTOR Global Plants: Vossia cuspidata Luokka:Heinäkasvit
Musa al-Sadr

Musa al-Sadr (; 4. kesäkuuta 1928 Qom – kadonnut 31. elokuuta 1978) oli iranilais-libanonilainen shiialainen uskonoppinut.Mūsā al-Ṣadr Britannica, viitattu 1.10.2024 Profile: Musa Al-Sadr — ‘The Vanished Imam’ Middle East Monitor 31.8.2021, viitattu 1.10.2024 Häntä on luonnehdittu Libanonin merkittävimmäksi shiiajohtajaksi ennen Hizbollahin perustamista vuonna 1982. Al-Sadr oli ajatollahin poika. Hän sai islamilaisen koulutuksen Qomissa ja Najafissa. Lisäksi hän opiskeli poliittista taloustiedettä ja oikeustiedettä Teheranin yliopistossa. Al-Sadr sai Irakissa mujtahidin eli shiiajuristin pätevyyden ja asui Najafissa vuodesta 1953. Heinäkuun 14. päivän vallankumouksen (1958) jälkeen Al-Sadr palasi Iraniin, josta hän vuosi myöhemmin muutti Libanoniin, jossa hänellä oli sukutausta. Hän oli käynyt maassa kahdesti aiemmin. Abd al-Husayn Sharaf al-Din al-Musawin pyynnöstä Al- Sadr alkoi johtaa shiiayhteisöä Tyroksen kaupungissa. Vuonna 1969 Al-Sadr perusti Libanoniin Shiiojen korkeimman islamilaisen neuvoston, josta tuli valtion säätelemä virallinen instituutio. Aiemmin shiioilla ei ollut ollut valtion tunnustamaa itsenäistä uskonnollista asemaa vaan heidän uskonnollisista asioistaan Libanonissa oli vastannut sunneja edustanut mufti Beirutissa. Al-Sadr teki Libanonissa sosiaalista työtä shiiayhteisön hyväksi ja perusti vuonna 1974 sosiaalista uudistusta ajaneen Harakat al-Mahruminin. Sen pohjalta perustettiin vuonna 1975 Amal-liike, joka koostui poliittisesta ja aseellisesta siivestä. Liikkeen tarkoitus oli shiiayhteisön puolustaminen Libanonin sisällissodassa. Amal-liike on ollut Hizbollahin kilpailija, mutta liikkeiden välillä on myös ollut ajoittainen vaikea liittolaisuus. Sadr halusi priorisoida Libanonin shiiojen sosiaalisen ja poliittisen aseman, mutta Mohammad Hussein Fadlallahin ajatusten ja Hizbollahin kannattajat omaksuivat kumouksellisempia ja kansainvälisempiä ideoita. Amal-liike ja Hizbollah olivat erimielisiä muun muassa Palestiinan vapautusjärjestön tukemisen laajuudesta. Al-Sadr kannatti eri uskontojen välistä vuoropuhelua ja sitoutui uskonnollisen moniarvoisuuden säilyttämiseen Libanonissa. Hän katosi pienen seurueen kanssa tavattuaan Muammar Gaddafin virallisella vierailulla Libyassa 31. elokuuta 1978.Gaddafi and Lebanon’s ‘vanished imam’ who divided the Middle East Al Jazeera 25.8.2023, viitattu 1.10.2024 Yleisesti on arveltu hänen tulleen siepatuksi ja tapetuksi. Libyan hallinto kuitenkin kiisti tietävänsä katoamisesta mitään. Katoamisesta alettiin esittää vaihtelevia teorioita ja syytöksiä vuosikymmenten varrella. Vuonna 2015 Libanon vangitsi Muammar Gaddafin pojan Hannibal Gaddafin pyrkiessään ratkaisemaan katoamistapauksen. Häntä alettiin pitää vangittuna ilman oikeudenkäyntiä. Hannibal Gaddafin kerrottiin vuonna 2023 ryhtyneen nälkälakkoon. == Lähteet == Luokka:Iranilaiset henkilöt Luokka:Libanonilaiset henkilöt Luokka:Imaamit Luokka:Vuonna 1928 syntyneet Luokka:Kadonneet henkilöt
Penelope Spheeris

Penelope Spheeris (s. 2. joulukuuta 1945 New Orleans, Louisiana) on yhdysvaltalainen elokuvaohjaaja, tuottaja ja käsikirjoittaja. Spheerisin tunnetuimpia ohjaustöitä ovat Los Angelesin punkpiireistä kertova dokumentti Läntisen sivilisaation rappio (1979) ja Mike Myersin läpimurtokomedia Wayne’s World (1992). ==Filmografiaa== *1979: Real Life – tuotanto *1980: Läntisen sivilisaation rappio (The Decline of Western Civilization, dokumentti) – ohjaaja *1983: Suburbia – kadun kapinalliset (Suburbia / The Wild Side) – käsikirjoitus ja ohjaus *1985: Sokea raivo (The Boys Next Door) – ohjaus *1986: Hollywood Vice Squad – ohjaus *1987: Keikka (Dudes) – tuotanto ja ohjaus *1991: Naisia vankilassa (Prison Stories: Women on the Inside) – 1 episodin ohjaus *1992: Wayne’s World – ohjaus *1993: Juntit Beverly Hillissä (Beverly Hillbillies) – ohjaus *1994: Rasavillit (The Little Rascals) – ohjaus *1996: Mustalammas (Black Sheep) – ohjaus *1997: Superaistit (Senseless) – ohjaus ==Lähteet== Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset käsikirjoittajat Luokka:Vuonna 1945 syntyneet Luokka:Elävät henkilöt